Viivi Palmissaare selgitusel oli esmaspäeval kiirkorras saadetud kiri esimeseks vihjeks, et lastevanemate  kannatus on viidud viimse katkemise piirini. Aga mis põhjusel ja kelle poolt need pöördumised on toimunud, kirjast ei selgu. "Püüdsin viimase kahe aasta tegevuse silme eest läbi lasta ja kõige parema tahtmise juures ei meenu midagi niisugust, mis mulle selles hoiatuses süüks pannakse," tunnistas Viivi Palmissaar, kelle sõnul on selle hoiatuse teksti väga võigas lugeda. Siiski ei peljanud kauane lugupeetud lasteaiajuhataja seda kirja avalikkusele näidata, sest ta ei tea endal olevat kirjas esitatud süüdistusi.